CELEX: 32003D0774
Language: bg
Date: 2003-10-30 00:00:00
Title: Решение на Комисията от 30 октомври 2003 година за одобряване на някои обработки с оглед спиране на развитието на патогенни микроорганизми в двучерупчести мекотели и морски коремоноги (нотифицирано под номер C(2003) 3984)Текст от значение за ЕИП.

Важна правна забележка

|

32003D0774

Официален вестник n° L 283 , 31/10/2003 стр. 0078 - 0080 специално чешко издание глава 3 том 40 стр. 455  - 457 специално испанско издание глава 3 том 40 стр. 455  - 457 специално унгарско издание глава 3 том 40 стр. 455  - 457 специално литвийско издание глава 3 том 40 стр. 455  - 457 LV.ES глава 3 том 40 стр. 455  - 457 MT.ES глава 3 том 40 стр. 455  - 457 PL.ES глава 3 том 40 стр. 455  - 457 SK.ES глава 3 том 40 стр. 455  - 457 специално словенско издание глава 3 том 40 стр. 455  - 457

		20031030Решение на Комисиятаот 30 октомври 2003 годиназа одобряване на някои обработки с оглед спиране на развитието на патогенни микроорганизми в двучерупчести мекотели и морски коремоноги(нотифицирано под номер C(2003) 3984)(текст от значение за ЕИП)(2003/774/ЕО)КОМИСИЯТА НА ЕВРОПЕЙСКИТЕ ОБЩНОСТИ,като взе предвид Договора за създаване на Европейската общност,като взе предвид Директива 91/493/ЕИО на Съвета от 22 юли 1991 г. за определяне на здравните изисквания за производството и пускането на пазара на рибни продукти [1], последно изменена с Регламент (ЕО) № 806/2003 [2], и по-специално глава IV, точка IV.2 от приложението към нея,като има предвид, че:(1) Решение 93/25/ЕИО на Комисията от 11 декември 1992 г. за одобряване на някои обработки с оглед спиране на развитието на патогенни микроорганизми в двучерупчести мекотели и морски коремоноги [3] е било основно изменено [4]. В интерес на яснотата и рационалността упоменатото решение следва да бъде систематизирано.(2) Двучерупчестите мекотели и морските коремоноги, събирани в районите, посочени в глава I, точка 1, буква б) и точка 1, буква в) от приложението към Директива 91/492/ЕИО на Съвета от 15 юли 1991 г. относно определяне на здравните изисквания за производството и пускането на пазара на живи двучерупчести мекотели [5], последно изменена с Регламент (ЕО) № 806/2003, представляват потенциална заплаха за потребителите, ако не са подложени на подходяща обработка.(3) Испания, Обединеното кралство и Нидерландия са предложили обработки за спиране на развитието на патогени при двучерупчести мекотели и морски коремоноги.(4) Тези процеси са достатъчни, за да гарантират, че продуктите са здравословни, следователно не е необходимо да бъдат подлагани предварително на пречистване или повторно полагане във вода.(5) Мерките, предвидени в настоящото решение, са в съответствие със становището на Постоянния комитет по хранителната верига и здравето на животните,ПРИЕ НАСТОЯЩОТО РЕШЕНИЕ:Член 1С настоящото се одобряват обработките, посочени в приложение I към настоящото решение, за спиране на развитието на патогенни микроорганизми в двучерупчестите мекотели и морските коремоноги, които са събрани в районите, посочени в глава I, точка 1, буква б) и точка 1, буква в) от приложението към Директива 91/492/ЕИО, и които не са били подложени на повторно полагане във вода или пречистване преди пускането им на пазара.Член 2Решение 93/25/ЕИО се отменя.Позоваванията на отмененото решение се считат запозовавания на настоящото решение и се четат в съответствие с таблицата на съответствието в приложение III.Член 3Адресати на настоящото решение са държавите-членки.Съставено в Брюксел на 30 октомври 2003 година.За КомисиятаDavid ByrneЧлен на Комисията[1] ОВ L 268, 24.9.1991 г., стр. 15.[2] ОВ L 122, 16.5.2003 г., стр. 1.[3] ОВ L 16, 25.1.1993 г., стр. 22.[4] Виж приложение II към настоящото решение.[5] ОВ L 268, 24.9.1991 г., стр. 1.--------------------------------------------------20031030ПРИЛОЖЕНИЕ IОБРАБОТКИА. СтерилизацияДвучерупчестите мекотели и морските коремоноги могат да бъдат подлагани на стерилизация в херметически затворени контейнери, които са в съответствие с изискванията на глава IV, точка IV.4 от приложението към Директива 91/493/ЕИО.Б. Други видове топлинна обработкаДвучерупчестите мекотели и морските коремоноги в черупки, и които не са замразени, могат да преминат през един от следните процеси:1. потапяне в кипяща вода за времето, необходимо за повишаване на вътрешната температура на месото на мекотелото до не по-малко от 90 °С и поддържане на тази температура за не по-малко от 90 секунди;2. готвене в продължение на три до пет минути в затворено пространство, в което температурата е между 120 и 160 °С и налягането е между 2 и 5 кг/см2, последвано от отстраняване на черупката и замразяване на месото до основна температура –20 °С;3. попарване под налягане в затворено пространство, при условие че са спазени изискванията, свързани с времето на готвене и вътрешната температура на месото на мекотелите, посочени в точка 1, и че е гарантирано равномерно разпределение на топлината в затвореното пространство посредством методология, потвърдена в рамките на програмата за самоконтрол.--------------------------------------------------20031030ПРИЛОЖЕНИЕ IIОтменено решение с неговото изменениеРешение 93/25/ЕИО | (ОВ L 16, 25.1.1993 г., cтр. 22) |Решение 97/275/ЕО | (ОВ L 108, 25.4.1997 г., cтр. 52) |--------------------------------------------------20031030ПРИЛОЖЕНИЕ IIIТаблица на съответствиетоРешение 93/25/ЕИО | Настоящо решение |Член 1 | Член 1 |— | Член 2 |Член 2 | Член 3 |Приложение | Приложение I |— | Приложение II |— | Приложение III |--------------------------------------------------